钦定古今图书集成/理学汇编/学行典/第209卷 > 陈泰交
## 钦定古今图书集成/理学汇编/学行典/第209卷 > 陈泰交

按《上虞县志》：“陈泰交，字日章，性孝行驯父尧仁，生五
子。交居长力田，孝养为事。时山寇焚劫，交父被擒入
山，交不避险，挺身代父，贼不许，日受拷索。父泣云：‘我
受擒应死，汝何又来入网乎’？交掩涕乘夜逃归，尽鬻
家产不足，至以身质钱，曰：‘我父不归，何以生为’！仍冒
死向贼哀告。贼怜其孝，父子释归。后与诸弟苦耕训”
读，积累家资，尽让于弟；乡里称其“孝友交。”子祥虹，英
年入泮；克绳义训焉。